Kommetdieding wen ook vir Kaaps | Netwerk24
Kommetdieding wen ook vir Kaaps
John Lyners, Kraaifontein
Michelle Rix, Kommetdieding se afrigter, hou 'n wortel vas vir Kommetdieding terwyl sy leibande deur Ashwin Reynolds, sy eienaar, vasgehou word. Kommetdieding is Saterdag terug in Milnerton verwelkom nadat hy verlede Saterdag die Durban July gewen het. Foto: Jaco Marais
Ek sien eers Dinsdag in 'n op­telkoerant van Kommetdieding se oorwinning in die Durban July­. Veels geluk aan Ashwin Reynolds, eienaar, met die sege, wat ook 'n sege vir Kaaps is.
In die laat 1960's en vroeë 1970's was ek as student 'n taxibestuurder in die Kaapse middestad. My kollegas was hardebaard-taximanne en ons jong kêrels was die "laaities" wat net nagte en oor naweke gewerk het.
Terwyl daar voor nagklubs gewag is op die fuiwendes om uit te kom, is Rummyop die enjinkap vir geld gespeel en is daar ook luidkeels bespiegel oor 'n "banker" vir die boerpot in die volgende perderesies.